Turinys

# Trimatis vaizdas

Pirmame Diagramos vediklio lange arba kontekstiniame diagramos meniu galite pasirinkti diagramos tipą.

Jei norite tai atlikti…

Pasirinkite Įterpimas → Diagrama...

Įterpti diagramą

Paspauskite Lyg2+F1 ir nurodykite valdiklį, kad sužinotumėte apie jį daugiau.

Diagramos vaizdas keičiasi pagal jūsų pakeistas nuostatas dialogo lange.

- Kai užveriate dialogo langą nuspaudę mygtuką „gerai“, nuostatos iškart pritaikomos.

- Jei užveriate dialogo langą nuspaudę mygtuką „Atsisakyti“ arba klavišą „Grž“, tai diagrama paliekama tokioje būsenoje, kaip buvo prieš atveriant dialogo langą.

Trimatei diagramai galite pasirinkti Formatas → Trimatis vaizdas ir nustatyti perspektyvą, išvaizdą ir apšvietimą.

## Perspektyva

- Įveskite diagramos posūkio ir perspektyvos vaizdo reikšmes.

Nustatykite visus kampus 0, jei norite matyti vaizdą iš priekio. Skritulinės ir žiedinės diagramos rodomos skrituliais.

Įjungę posūkį pagal stačiakampes ašis, galite sukti diagramą tik pagal X arba pagal Y ašis, t.y., lygiagrečiai rėmeliams.

Jei nustatysite x reikšmę 90, o Y ir Z po 0, tai matysite vaizdą iš viršaus. Jei nustatysite x reikšmę -90, tai matysite diagramos vaizdą iš apačios.

Sukimas vykdomas pirma pagal x, po to pagal y ir galiausiai pagal z reikšmę.

Jei nurodytas šešėlis, tai sukant diagramą, apšvietimas sukamas kartu su diagrama.

Posūkio ašys visada susietos su puslapiu, ne su diagramos ašimis. Tai skiriasi nuo kitų diagramų programų.

Pasirinkite perspektyvą, jei norite matyti diagramos vaizdą iš centro kaip per vaizdo kameros ekraną, vietoj lygiagrečios projekcijos.

Nustatykite židinio ilgį suktuku. 100% suteikia perspektyvos vaizdą, kai tolimiausias diagramos kraštas atrodo maždaug perpus didesnis nei artimas kraštas.

Ankstesnėse „LibreOffice“ versijose nebuvo galima keisti perspektyvos taip, kaip šioje versijoje.

## Išvaizda

- Pasirinkite išdėstymo schemą iš sąrašo.

Pasirinkus schemą, atitinkamai nustatomos parinktys ir šviesos šaltiniai.

- Jei pasirinksite kitas parinktis, nei siūlo Realistiška ar Paprasta schema, tai schema pasikeis į Pasirinktinę.

- Pasirinktinėje schemoje pažymėkite Šešėliai, jei norite naudoti Gouraud metodą, kuriuo atvaizduojamas paviršius. Priešingu atveju atvaizdavimui naudojamas plokštumos metodas.

  Plokštumos metodas nustato vieną spalvą ir apšvietimą kiekvienam daugiakampiui. Matomos briaunos, bet negalimas švelnus gradientas ir apšvietimas.

  Gouraud metodu gradientas atvaizduojamas realistiškiau.

- Jei norite nubrėžti linijas per briaunas, pažymėkite Objekto kraštinės.

- Jei norite užapvalinti objektų kraštus kampuose, pažymėkite Užapvalinti kraštai.

## Apšvietimas

Nustatomas šviesos šaltinis trimačiam objektui.

- Spustelėję kiekvieną iš aštuonių mygtukų įjungsite arba išjungsite nukreiptą šviesos šaltinį.

  Numatyta, kad antrasis šviesos šaltinis yra įjungtas. Tai pirmas iš septynių normalių nekintančių šviesos šaltinių. 1 šviesos šaltinis leidžia spektrinę šviesą su ryškiu apšvietimu.

- Pasirinkę šviesos šaltinį galite pasirinkti spalvą ir intensyvumą po šviesos šaltinių mygtukais. Galite naudoti visų šviesų skaisčio reikšmės, todėl galite naudoti tamsias spalvas, kai įjungiate kelias šviesas.

- Objekto peržiūros langelio dešinėje ir apačioje yra slinkties juostos, kuriomis galite nustatyti horizontalią ir vertikalią šviesos šaltinio vietą. Numatyta, kad šviesos šaltinis visada yra objekto viduryje.

- Peržiūros langelio apatiniame dešiniajame kampe esantis mygtukas perjungia apšvietimą modelį iš sferinio į kubinį ir atvirkščiai.

- Naudodami išskaidytą apšvietimą galite nustatyti vienodo intensyvumo apšvietimą iš visų pusių.

Susijusios temos

Diagramų įterpimas

Diagramos vediklis → Diagramos tipas

Diagramos vediklis → Duomenų sritis

Diagramos vediklis → Duomenų sekos

Diagramos vediklis → Diagramos elementai