Turinys

# CSV formato failų importavimas ir eksportavimas

Kableliais atskirtos reikšmės (CSV) yra tekstinio failo formatas, kurį galite naudoti duomenų mainymui tarp skirtingų duomenų bazių ar skaičiuoklės dokumentų ir programų. Kiekviena eilutė tekstiniame CSV faile atstoja įrašą duomenų bazėje ar skaičiuoklės dokumente. Kiekvienas laukas duomenų bazėje ar langelis skaičiuoklės dokumente yra atskiriamas kableliu. Tačiau galima naudoti ir kitokius ženklus laukams atskirti, tokius kaip tabuliavimo ženklą.

Jei lauke ar langelyje yra kablelis, laukas ar langelis turi būti užbaigtas vienguba (') arba dviguba kabute (“).

## Atverti tekstinį CSV failą skaičiuoklėje

1. Pasirinkite Failas → Atverti.

2. Suraskite CSV failą, kurį norite atverti.

   Jei failas turi *.csv prievardį, pasirinkite failą.

   Jei CSV failas turi kitą prievardį, pasirinkite failą ir nurodykite „tekstas CSV“ Filtro laukelyje.

3. Spustelėkite mygtuką Atverti.

   Atsidaro dialogo langas Teksto importavimas.

4. Nurodykite nustatymus, kad failo tekstas būtų suskirstytas stulpeliais.

   Importuotus duomenys galite peržiūrėti Teksto importavimo dialogo lango apačioje.

   Jei norite paslėpti stulpelį ar pakeisti jo formatą spustelėkite dešinįjį pelės klavišą žymekliui esant virš stulpelio.

   Patikrinkite, ar skirtuko parinkčių srityje pažymėti skirtukai atitinka skirtukus, naudojamus faile. Jei norimo skirtuko nėra sąraše, įveskite jį laukelyje kairėje.

5. Spustelėkite mygtuką Gerai.

## Išsaugoti lakštą kaip tekstinį CSV failą

Jums eksportavus skaičiuoklės dokumentą CSV formatu, išsaugomi tik duomenys, kurie buvo rodomi lakšte yra . Visa kita informacija, įskaitant formules ir formatus, prarandama.

1. Atverkite skaičiuoklės lakštą, kurį norite išsaugoti kaip CSV failą.

   Tik esamas lakštas gali būti eksportuojamas.

2. PasirinkiteFailas → Įrašyti kaip.

3. Failo vardaslaukelyje įveskite failo pavadinimą.

4. Filtro laukelyje pasirinkite „tekstas CSV“.

5. (Neprivalomas) Nustatykite CSV failo lauko parinktis.

   Pasirinkite Taisyti filtro nuostatas.

   Eksportuoti teksto failą dialogo lange pasirinkite norimus nustatymus.

   Spustelėkite mygtuką Gerai.

6. Spustelėkite mygtuką Išsaugoti.

Susijusios temos

CSV tekstinių failų su formulėmis importavimas ir eksportavimas

Duomenų importas ir eksportas duomenų bazių rengyklėje „Base“

„LibreOffice“ → ParinktysPriemonės → Parinktys → „LibreOffice“ → Rodymas

Tekstinio failo eksportavimas

Tekstinio failo importavimas